Vincent Coulibaly

Vincent Coulibaly (Kiniéran, 1953ko martxoaren 16a) ginear elizgizon katolikoa da. 1993tik 2003ra Kankango apezpikua izan zen eta 2003tik  2026ra Konakryko artzapezpikua.

 Bizitza 
Vincent Coulibaly 1953ko martxoaren 16an jaio zen Kiniéranen, Ginea Frantsesean. 1969ko azaroan Kindiako Joan XXIII.aren apaizgaitegi txikian sartu zen eta 1974ko irailean Koumiko (Volta Garaia, gaur egungo Burkina Faso) San Petri Claverren apaizgaitegi nagusian. 

1979ko uztailaren 28an, diakono ordenatu zuten Kankango elizbarrutian. 1981eko maiatzaren 8an apaiztu zen. 1981etik 1989ra Kankango parrokiako bikarioa izan zen. 1989an Kindiako Joan XXIII.aren apaizgaitegiko formatzaile bihurtu zen eta 1990etik 1993ko abendura arte bertako zuzendaria izan zen.

1993ko azaroaren 17an, Joan Paulo II.a aita santuak Kankango apezpiku izendatu zuen. 1994ko otsailaren 12an apezpiku-ordenazioa jaso zuen Kankango katedralean, Robert Sarah artzapezpikuaren eskutik, kontsakratzailekideak Mori Julien-Marie Sidibé eta Philippe Kourouma izanik.

2003ko maiatzaren 6an, Joan Paulo II.ak Konakryko artzapezpiku izendatu zuen Sarahren ordez.

2026ko otsailaren 28an, Leon XIV.ak bere erretiroa onartu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Gineako apaizak
Kategoria:Gineako katolikoak
Kategoria:Joan Paulo II.ak izendatutako apezpikuak
Kategoria:Artzapezpikuak